cyanic-selkie/wikianc huggingface dataset:
Reds (Superrugbyspan)
Super 12
Queensland se haldeindstryd is op 18 Mei 1996 op die Ballymorestadion gespeel teen die span van Natal. Natal het die wedstryd met 43 - 25 gewen. In die 1997-seisoen het die Reds negende geëindig op die punteleër. In 1998 het die Reds ’n baie beter seisoen gehad en het hulle vyfde geëindig.
Kleure en logo’s
Die span se drag bestaan uit ’n rooi trui met ’n wit kraag, rooi broek en rooi kouse met wit ringe. Tot 2009 het die span nog uitgedraf met blou broeke. Die span se klere word gemaak deur KooGa en die korporatiewe logo van Queensland Rail, saam met die logo’s van die Reds en die Queensland Rugbyunie, vertoon op die voorkant van die trui.
Cintaine Schutte
Persoonlike lewe
Cintaine is met die akteur Carel Nel getroud in 2019. Die egpaar woon in Kaapstad en albei is lief vir die stadslewe. Hulle het die gevoel van hul troue daarvolgens beplan.
Goue Horde
Die khanaat het van 1359 af groot interne politieke wanorde begin ervaar voordat dit vir 'n kort ruk herenig het. Kort ná die inval in 1396 deur Timoer, stigter van die Timoeridiese Ryk, het die Goue Horde in kleiner Tataarse khanate verdeel, waarvan die mag geleidelik afgeneem het. Aan die begin van die 15de eeu het die Goue Horde uitmekaar begin val. Teen 1466 is dit dikwels net die "Groot Horde" genoem. Op sy grondgebied het talle hoofsaaklik Turkssprekende khanate ontstaan. Dié interne onenigheid het die noordelike vasalstaat Moskowië in staat gestel om eindelik in 1480 van die "Tataarse Juk" ontslae te raak. Die laaste oorblyfsels van die Goue Horde, die Krimse en Kasakse Khanaat, het onderskeidelik tot 1783 en 1847 bestaan.
Mongoolse oorsprong (1225-1241)
Hoewel Mongools ongetwyfeld in gebruik was aan Batoe se hof, het min Mongoolse geskrifte in die gebied van die Goue Horde bewaar gebly, dalk weens algemene ongeletterdheid. Volgens Grigorjef is yarliq, of dekrete van die khans, in Mongools geskryf en dan in Koemaans vertaal. Die bestaan van Arabies-Mongoolse en Persies-Mongoolse woordeboeke uit die middel 14de eeu en berei vir gebruik deur die Egiptiese Mamelukke, dui daarop dat daar 'n behoefte aan sulke werke was in die korrespondensie met die Goue Horde. Daar kan dus aanvaar word dat briewe wat deur die Mamelukke ontvang is – of dalk ook deur hulle geskryf is – in Mongools was.
Goue era
thumb|Batoe Khan stig die Goue Horde. thumb|Djotsji se [[mausoleum in die Karagandastreek, Kasakstan.]]
Batoe Khan (1242-1256)
In 1248 het Güyük Batoe opdrag gegee om ooswaarts te kom om hom te ontmoet. Sommige kenners beskou dit as 'n voorwendsel om Batoe in hegtenis te neem. Batoe het 'n groot leër met hom saamgebring. Toe Güyük weswaarts beweeg, het Toloei se weduwee, 'n suster van Batoe se stiefma, Sorgagtani, Batoe gewaarsku dat die seuns van Djotsji dalk Güyük se teiken is. Güyük het op pad gesterf, op 42-jarige ouderdom. Hy is dalk aan natuurlike oorsake dood, of hy is vergiftig.
Verbrokkeling
Die Swart Dood van die 1340's was die grootste faktor wat bygedra het tot die val van die Goue Horde. Ná die rampspoedige bewind van Djani Beg en die daaropvolgende sluipmoord op hom, het ’n lang burgeroorlog uitgebreek wat tot gevolg gehad het dat daar vir die volgende paar dekades omtrent elke jaar ’n nuwe khan was. Teen die 1380's het Rusland probeer wegbreek uit die Goue Horde se mag. Mamai, ’n Tataarse generaal en aanspraakmaker op die troon, het probeer om Rusland weer in sy mag te kry. Sy leër is deur Dmitri Donskoi verslaan by die Slag van Koelikowo en Mamai het kort daarna sy mag verloor.
In die 1440's was daar weer ’n groot burgeroorlog en dié keer het die Horde opgebreek in verskillende khanate. Nie een van die khanate was sterker as Rusland nie en die Russe het die een khanaat ná die ander verower. Omstreeks 1480 was Rusland eindelik weer vry. Teen die einde van die eeu was die Siberiese Khanaat ook deel van Rusland.
Die Krim-khanaat het in 1475 ’n afhanklike staat van die Ottomaanse Ryk geword. Die Krim-Tatare het in die 16de en 17de eeu verwoesting gesaai in Suid-Rusland, die Oekraïne en selfs Pole, maar hulle kon Rusland nooit verslaan nie. In 1783 het Katharina die Grote die Krim-khanaat geannekseer. Dit was verreweg die langs oorblywende opvolgerstaat van die Goue Horde.
Abell 3266
Die departement van fisika aan die Universiteit van Maryland het ontdek ’n groot massa gas trek deur die swerm met ’n spoed van 750 km/s. Dit het ’n massa van miljarde sonmassas, is sowat 3 miljoen ligjare in deursnee en is een van die grootstes in sy soort.
Swanrivier
Geskiedenis
Byna onmiddellik na Perth gestig is, is 'n stelselmatige poging aangewend om die loop van die rivier te verander. Dit is gedoen om verskeie redes:
Tai Yai
Die presiese aantal Tai Yai-sprekers is onbekend. In 2001 het Patrick Johnstone en Jason Mandryk die aantal sprekers in Mianmar op sowat 3,2 miljoen geskat; die Mahidol-universiteit se Instituut vir Taal en Kultur het in 2006 die aantal in Thailand op sowat 95 000 beraam, maar met vlugtelinge uit Mianmar tel hulle nou omtrent 'n miljoen. Baie Tai Yai praat plaaslike dialekte, maar ook tale van hul handelsvennote. As gevolg van die Birmaanse burgeroorlog is net min Tai Yai in staat om die Tai Yai-skrif te lees, wat aan die Birmaanse skrif ontleen is.
Driehoeksterrestelsel
Geskiedenis en waarneming
Met ’n deursnee van sowat 50 000 ligjare is die Driehoek die derde grootste sterrestelsel in die Plaaslike Groep, wat ook die Melkweg insluit, en dit kan deur swaartekrag verbind wees aan die Andromeda-sterrestelsel, ook in die Plaaslike Groep. Die Driehoekstelsel kan tot 40 miljard sterre bevat, in vergelyking met 400 miljard in die Melkweg en 1 biljoen in Andromeda.
Dwergbok
Die dwergbokkie word gekategoriseer as 'n veilige spesie deur die Internasionale Unie vir die Bewaring van die Natuur en Natuurlike Hulpbronne (IUBN). Daar word gevrees dat bevolkings daal as gevolg van habitatagteruitgang die uitbreiding van menslike nedersettings. 'n Beduidende bedreiging vir die oorlewing van hierdie bokkies is die jagmaak op hulle vir bosvleis.
Clathria haplotoxa
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1928 deur Topsent.
Coma-superswerm
Die Coma-superswerm (SCl 117) is ’n nabygeleë superswerm van sterrestelsels wat die Coma- (Abell 1656) en die Leo-sterrestelselswerm (Abell 1367) insluit. Dit is 300 miljoen ligjare van die Aarde af geleë in die middel van die Groot Muur.
Mamma, 'k wil 'n man hê
Woorde
Mamma, 'k wil 'n man hê! Watter man, my liewe kind? Wil jy dan 'n Boerseun hê? Ja, mamma, ja! 'n Boereman die wil ek hê, in 'n Boer se arme wil ek lê; dit is my plesier, met die Boerjongkêrels hier!"
Bougainvillea
Bougainvillea is ’n genus doringagtige, ornamentele rankplante, bosse en bome met blomagtige veerblare naby sy blomme. Verskillende kenners erken van vier tot 18 spesies in die genus. Hulle is inheemse plante van Suid-Amerika, van Brasilië wes tot in Peru en suid tot in Suid-Argentinië. Die plant is in verskillende lande ook onder verskeie ander name bekend.
Haber-proses
Alhoewel die Haber-proses vandag hoofsaaklik gebruik word om kunsmis te produseer, het dit Duitsland tydens die Eerste Wêreldoorlog 'n bron van ammoniak voorsien vir die vervaardiging van plofstof, wat vergoed het vir die handelsblokkade van die Geallieerde Magte teen Chileense salpeter.
Geskiedenis
Haber het saam met sy assistent Robert Le Rossignol die hoëdrukapparate en katalisators ontwikkel om die Haber-proses op laboratoriumskaal te demonstreer. Hulle het hul proses in 1909 getoon deur druppel vir druppel ammoniak uit die lug te produseer teen 'n dosis van ongeveer 125 ml per uur. Die proses is aangekoop deur die Duitse chemiese onderneming BASF, wat Carl Bosch die taak opgedra het om Haber se tafelbladmasjien te vergroot om produksie op industriële vlak moontlik te maak en hy het in 1910 daarin geslaag. Haber en Bosch is in 1918 en 1931 Nobelpryse toegeken vir hul werk om die chemiese en ingenieursprobleme van grootskaalse, deurlopende vloei-, hoëdruktegnologie te oorkom.
Gedurende die tussenoorlogse jare is alternatiewe prosesse ontwikkel, veral die Casale- en Claude-proses. Luigi Casale en Georges Claude het voorgestel dat die druk van die sinteselus verhoog word tot 80-100 MPa (800-1 000 bar; 12 000-15 000 psi), wat die eenmalige ammoniakomskakeling verhoog en bykans volledige vervloeiing by omgewingstemperatuur moontlik maak. Georges Claude het selfs voorgestel om drie of vier omsetters met vervloeiingstappe in serie te hê en sodoende die behoefte aan 'n herwinningstap uit te laat. Deesdae lyk die meeste industriële werke soos die oorspronklike Haber-proses (20 MPa (200 bar; 2 900 psi) en 500 °C), maar met verbetering van die eenmalige omskakeling en laer energieverbruik as gevolg van proses- en katalisatoroptimalisering.
Beesagtiges
Algemeen
Na mate die beenpit van die dier se horings groei, skuif die horingskede hoër op en word daar aan die onderkant nuwe horingweefsel gevorm. Gewoonlik groei die buitenste ronding van die horing vinniger as die binneste ronding en daarom het die horing dikwels 'n geboë vorm.
Lewenswyse
Die meeste wilde runderagtiges lewe in kuddes. Groot kuddes soos dié wat by die Amerikaanse bison en die Afrikaanse buffel aangetref word, is uit 'n aantal kleiner sosiale eenhede opgebou. In elke eenheid is daar minstens een bul. Die meeste runderagtiges lewe op grasvlaktes, maar daar is wel runderagtiges wat in beboste gebiede aangetref word.
Verteenwoordigers
Die woudbuffel (Syncerus caffer nanus) word weer in dig begroeide gebiede van Sentraal-Afrika en Wes-Afrika gevind. Die twee buffels van Afrika lyk baie dieselfde maar hul horings toon duidelike verskille. Die Kaapse buffel het baie groot horings wat op die voorhoof teenaan mekaar is. Die woudbuffel het weer slanke horings wat op die voorkop deur ’n harige stuk vel van mekaar geskei word. Die buffels van Asië wat ook lede van die subfamilie Bovinae is, het omtrent almal halfmaanvormige wit vlekke op die bors en wit vlekke op die kant van die kop asook aan die bokant van die hoewe.
Bruinskreeubaber
Algemeen
Die vis maak ‘n knorgeluid en hy kan maklik met die Spikkel-skreeubaber verwar word. Let dan op sy korter pantserplaat, kort middelpaar baarde, groot vetvin en pertinent die vorm van sy rugvin.
Die Poort se Berge
Die Poort se Berge is 'n berg geleë in die Namakwa-distriksmunisipaliteit, Noord-Kaap, in die noordwestelike deel van Suid-Afrika. Dit lê op 'n hoogte van 1 121 meter bo seevlak, 70 meter bo die omliggende terrein. Dit is ongeveer 2,9 kilometer breed aan sy voet.
Klimaat
Die klimaat is warm. Die gemiddelde temperatuur is 21 °C. Die warmste maand is Desember, op 31 °C, en die koudste Julie, teen 10 °C. Die gemiddelde reënval is 231 millimeter per jaar. Die natste maand is Julie met 42 millimeter reën en die droogste Mei met 4 mm.
Santo Alberto
Die Portugese vragskip Santo Alberto (Sint Albertus) vergaan op 24 Maart 1593 op sy terugtog van Cochin in Indië na Lissabon naby die huidige Port St. Johns en net suid van die monding van die Mthatharivier. Redes vir die stranding was die swak onderhoud aan die skip, die geweldige oorlading met koloniale handelsware en die verkeerde verspreiding van die vrag op die skip. Hierdie was algemene probleme van die Portugese skepe in daardie tyd.
NG gemeente Christiana
duimnael|links|300px|Die gemeente se "verenigde kerk" moes in ds. Koch se dienstyd (1914-'16) dringend vervang word omdat dit net 'n derde van die gemeentelede kon huisves. Ds. H.P. Pretorius het die hoeksteen van die gemeente se huidige kerk, ontwerp deur [[Gerard Moerdyk, op 9 April 1921 gelê.]]
Geskiedenis
Christiana se gemeente het baie swaar tye deurgemaak. Kort na die stigting moes die gemeente die wrangheid van die Tweede Vryheidsoorlog beleef. Engelse troepe was hier gestasioneer en weldra het hulle die aarde omgedolwe op soek na diamante. Die naoorlogse ellende en armoede het die mense genoodsaak om ook in die diamantdelwery hul heil te soek. Selfs onder die vloere van die eertydse ou sinkkerkgeboutjie is gedelf. Die gemeente het in die greep van uiterste armoede deur die jare van die eerste wêreldoorlog gewurg, maar het met moed en ywer voortgebeur totdat die hoeksteen van die stewige klipkerk op 9 April 1921 deur dr. H.S. Pretorius gelê kon word. Dis na mening die eerste kerkgebou wat deur die welbekende argitek Gerard Moerdyk ontwerp is.
Weldra het die naoorlogse depressie toegesak en kon die toring van die kerk nie voltooi word nie en het die gemeente 'n geweldige skuldelas moes dra. Hierdie las het so geweldig gedruk, dat toe die Groot Depressie aan die begin van die dertigerjare intree, die kerkraad noodgedwonge van die gemeente se dorpseiendom moes verkoop. Met moed en taaie volharding in die geloof kon die skuld eindelik gedelg en die sierlike toring in 1948 sonder skuld voltooi word. In 1952 kon die gemeente se medewerker in Ons gemeentelike feesalbum getuig: “Deur al die jare van worstelstryd kon die gemeente deur die genade van die Heer, wat geroep het, altyd sy verpligtinge met nougesetheid nakom en 'n eerbare plek in die ry van Transvaalse gemeentes inneem. Mag die Koning van die Kerk deur stryd hierdie gemeente van Hom vervolmaak.”
Apia
Apia is in die 1850's gestig en het vanaf 1900 tot 1919 as hoofstad van die Duitse kolonie Duits-Samoa gedien. Sedert 1962 is dit die hoofstad van die onafhanklike Samoa.
Chalet
Geskiedenis
Daarnaas het die toerisme, wat destyds begin ontwikkel het, van die chalet 'n gewilde soort vakansiehuis gemaak, en tans word die term sinoniem met vakansiehuis gebruik.
Nizjni Nowgorod
Sowjettyd
Die skrywer en politieke aktivis Maksim Gorki is in 1868 in Nizjni Nowgorod gebore as Aleksei Maksimowitsj Pesjkof. Toe hy in 1932 na die Sowjetunie terugkeer op uitnodiging van Josef Stalin, is die stad tot "Gorki" hernoem. Die naam is in 1990 terugverander na Nizjni Nowgorod.
Port Moresby
Port Moresby (Engels: [ˈmɔːrzbi]; Tok Pisin: Pot Mosbi), ook bekend as Pom City of kort Moresby, is die hoofstad en grootste stad van die eilandstaat Papoea-Nieu-Guinee. Die stad is aan die suidkus van die eiland Nieu-Guinee langs die Koraalsee geleë. Die stad het 'n bevolking van 364 125 in 2011 gehad en beslaan 'n oppervlakte van 240 km². Port Moresby is een van die grootste stede in Oseanië met 'n bevolking van meer as 300 000 en die grootste stad in die suidelike Stille Oseaangebied buite Australië en Nieu-Seeland.
Jou lewe...vir my liefde
Intrige
Volgens Alix se beskrywings sien Carlos Muirin aan as die Delilah van Alix se stegie. As vergelding vir Alix val hy haar aan. Na Carlos nie terugkeer na Die Mordak nie besluit Faolan om hom te gaan soek. Met Faolan se terugkeer bring hy twee verrassings saam. ’n Bewustelose Carlos onder sy een arm en Alix se Delilah, sy maker onder die ander. Daardie roos...dis definitief sy! Maar iets is fout... Behalwe dat hierdie meisie wat veg vir haar lewe op ’n druppel water na háár lyk, is sy duidelik menslik. En wat makeer Carlos? Hoe gaan hulle uitvind as die meisie sterf? Daar is net een genade, verander haar. Nie vêr vanwaar Die Mordak vasgeanker lê nie doen Caitlin O’Caelleigh ’n magtige Druïde spel om haar enigste oorblywende menslike nasaat op te spoor. In haar visioen sien sy Muirin op ’n bed lê, dit lyk of sy op ’n skip is. ’n Man draai in die deur om. Alix! Die een wat sy daardie aand moes agterlaat omdat ’n ander agter haar bloed aan was. Sy het haar voorgeneem dat sy nooit sal toelaat dat daardie ander een naby haar Alix en sy bloed sal kom nie. Háár bloed wat nou in sy are vloei maak dat hy ook in gevaar verkeer, dus het sy hom net daar op die sypaadjie gelos en nooit weer gewaag om naby hom te kom nie. Net vir ingeval. Wat sal die een mens waarvoor sy met ’n glimlag haar eie lewe sal afstaan doen saam met haar laaste oorblywende nasaat? En wat het hy aan Muirghean gedoen? Daar is net een manier om uit te vind...
Caitlin O’Caelleigh
Alix se maker. Die Satan’s-Delilah van die stegie. Ook Muirin se 500 jarige voorsaat en ’n magtige Druïde priesteres. Caitlin O’Caelleigh is eintlik waar die storie van Jou lewe...vir my liefde begin. In haar rebelse tienerjare raak sy verlief op ’n man wat nie was wat hy voorgegee het nie. Nadat hy uitvind dat daar baie magtige Druïde bloed deur haar are vloei verander hy haar in ’n vampier, met die uitsluitlike doel vir wat die vermenging van die twee tipes bloed vir hom kan beteken. Nog voor Caitlin die regenerasie proses voltooi het, sterf haar maker. Sy ander ‘student’, Arnaldo sweer wraak op Caitlin en poog ook om Victor se navorsing vir ’n vinniger, sterker en magtiger vampier voort te sit. Vir 500 jaar is Caitlin ’n voortvlugtige voor die obsessie van ’n psigopatiese Arnaldo. Selfs daardie aand toe sy op Alix afgekom het... haar doel was om hom ’n metgesel te maak... maar Arnaldo het haar opgespoor en noodgedwonge moes sy Alix alleen agterlaat. Hoe lank nog sal sy kan aanhou vlug? Veral nou met beide die psigopatiese Arnaldo sowel as die wraakgierige Alix warm op haar spoor?
Willem de Vlamingh
In 2006 is die oorspronklike kaarte weer teruggevind by die National Library of Australia.
Badkamer
'n Badkamer is 'n sanitasie ruimte, gewoonlik in 'n huis of ander gebou, wat spesiaal ingerig is vir liggaamversorging.
Funafuti
Funafuti is die hoofstad en grootste nedersetting in die eilandnasie van Tuvalu. Die stad het 'n bevolking van 6 194 in 2012 gehad en 'n oppervlakte van 2,4 km². Dit is die grootste atol van Tuvalu en beheer meer as die helfte van dié land se bevolking.
Wêreldposunie
Funksies
Een van die belangrikste regulasies van die UPU-verdrag was die besluit, dat dit nie meer noodsaaklik sou wees om die posseëls van elke land, wat betrokke was by die versending van 'n brief of pakkie, te frankeer nie. Die UPU het toegesien dat die seëls van alle lidlande op die internasionale posroetes aanvaar is. In die jaar 2003 was daar 700 000 poskantore en ses miljoen poswerkers wêreldwyd. Van die sowat 430 miljard briewe en 4,4 miljard pakkies, wat in dié jaar versend is, het onderskeidelik 6 miljard en 82 miljoen na internasionale bestemmings gegaan.
Lidmaatskap
[[Lêer:Universal Postal Union member states.svg|duimnael|Lidlande van die Wêreldposunie:
Spikkel-skreeubaber
Die Spikkel-skreeubaber (Synodontis nigromaculatus) is 'n varswater vis wat voorkom in die Okavango- en boonste gedeelte van die Zambeziriviere in Suider-Afrika. Hulle kom ook voor in die Kongorivier, Kasairivier en Tanganjikameer. In die Caprivi staan die vis bekend as die Gespikkelde knorvis terwyl die vis in Engels bekend staan as die Spotted squeaker.
Voorkoms
Die vis se kop is hard, beenagtig, met ‘n pantserplaat, waarvan die twee plate agter die kiewe ‘n skerp driehoek vorm. Daar is drie paar baarde, waarvan die onvertakte buitenste paar langer as die kop is. Die ander twee pare is ook lank maar vertak. Daar is 30-40 tande in die onderkaak.
Geelvin-keiser
Die Geelvin-keiser (Lethrinus crocineus) is 'n vis wat voorkom in die westelike Indiese Oseaan, Sri Lanka, Seychelle-eilande, Comore-eilande, Madagaskar, Mauritius, Rodrigues en aan die ooskus van Afrika vanaf Kenia tot by St. Lucia. In Engels staan die vis bekend as die Yellowfin emperor.
Coetzeesberge
Die Coetzeesberge is geleë tussen Graaff-Reinet en Cradock in die Sarah Baartman-distriksmunisipaliteit, in die Oos-Kaap van Suid-Afrika. Dit lê op 'n hoogte van 1 646 meter bo seespieël.
Another Brick in the Wall
Another Brick in the Wall is die titel van drie liedjies, gebaseer op dieselfde basiese tema, op Pink Floyd se 1979-rockopera, The Wall, ondertiteld Deel 1 (Reminiscing), Deel 2 (Education) En Deel 3 (Drugs). Geskryf deur Pink Floyd se baskitaarspeler, Roger Waters.
Arnoldus Pannevis
Pannevis was goed onderlê in Nederlands, Grieks, Latyn, Engels, Frans en Duits, met 'n redelike kennis van Italiaans, Spaans, Deens en Sweeds.
NG gemeente Coram Deo
Meer inligting kan bekom word by die gemeente se webblad by http://www.coramdeong.com.
Clathria ixauda
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1969 deur Lévi.
Pondolandbrug
Die Pondolandbrug gaan by Port St. Johns oor die Umzimvuburivier. Die brug is op die R61-provinsiale roete, net noordwes van die dorp Port St. Johns, ‘n 3km stroomop van die riviermond, 52m bo seespieël en by die koördinate 31° 35′  40″  suid en 29°  31′  38″  oos.
Caladium
Probleme
Alle dele van die plant is giftig. Hulle moenie geëet word nie en kan die vel irriteer.
Treviso
Treviso [tre'vizo], Venesiaans Trevixo, is 'n welvarende nedersetting en munisipaliteit (comune) in die Noordoos-Italiaanse streek Veneto met 'n bevolking van meer as 85 000. Na sy inwoners word in Italiaans as trevisani of trevigiani verwys. Die laasgenoemde is afgelei van Trevigi of Trivigi, twee historiese naamvariante.
Venesiaanse bewind
Die 16de eeu was in Italië en elders daarnaas ook 'n tydperk van nuwe intellektuele en wetenskaplike vryhede, vry van die vorige beperkings wat deur die Kerk opgelê is, en soos weerspieël in onder meer 'n reeks wiskundige boeke wat destyds gepubliseer is. Die oudste bekende gedrukte aritmetiese werk het in 1478 in Treviso verskyn. Die outeur is onbekend; algemeen word na die werk as die "Aritmetiek van Treviso" verwys.
Oostenrykse bewind
Oorlogshandelinge gedurende die Eerste Wêreldoorlog het Treviso in 1917 regstreeks geraak toe Oostenrykse magte die Italiaanse frontlinie naby Coparetto (tans in Slowenië geleë) deurbreek en die provinsie Treviso binnegeval het. Groot dele van die provinsie, insluitende die stad Treviso, is verwoes, alhoewel die Oostenrykers nie daarin geslaag het om dit in te neem nie.
Bevolking
Die belangrikste plek van aanbidding vir Rooms-Katolieke Christene is die katedraal San Petro Apostolo. Hier word ook die relikwieë van Treviso se beskermheilige San Liberale bewaar wie se feesdag op 27 April gevier word. Ander belangrike kerke van groot historiese en argitektoniese belang is San Francesco, San Nicolò en die basiliek van Santa Maria Maggiore.
Ekonomie
Die geskiedenis van Veneto se wol-, sy- en tekstielbedryf strek terug tot in die 14de eeu toe sywewers uit Toskane hulle as politieke vlugtelinge hier gevestig het. Tekstiele uit Veneto is na Venesië se oorsese besittings en ander Mediterreense markte uitgevoer. Omrede Venesië nie oor riviere beskik het waarlangs tekstielmeule gevestig kon word nie, is Venesiaanse tekstiele in Treviso verwerk. Treviso is steeds die setel van Italiaanse tekstielondernemings wat met hul gesofistikeerde luukse produkte soos katoen en wol en verwerkte tekstiele belangrike rolspelers op die wêreldmark is. Op 11 April 2019 was Treviso saam met Venesië danksy die inisiatief van Benetton die gasheerstad van die Internasionale Woltekstielorganisasie (IWTO) se 88ste jaarlikse kongres wat tussen 9 en 11 April gehou is.
Bekende boorlinge
Treviso is die geboorteplek van die Rooms-Katolieke sosiaal-filosoof Giuseppe Toniolo (1845−1918) wat, geïnspireer deur sy romantiese visie van die Middeleeue, die Kerk as die sentrale bemiddelaar beskou het om beter lewensomstandighede vir die werkersklas te verseker.
Fietssport
Treviso beskik oor 'n eersterangse infrastruktuur vir fietssport-entoesiaste en toeriste wat die stad en sy omgewing per fiets wil verken, met dubbellaan-fietsbane. Een van die gewildste fietspaaie, wat onder meer langs die Silerivier loop, verbind Treviso se historiese middestad met die strandoord Jesolo aan die Adriatiese See. Treviso is langs die roete van die fietswedren Giro d'Italia geleë.
Galdeërs
Tydens ’n tydperk van swakheid in die Oos-Semitiese koninkryk Babilonië het nuwe, Wes-Semitiese volke tussen die 11de en 10de eeu v.C. van die Levant na die streek migreer. Die eerste golf het bestaan uit Suteërs en Arameërs, en hulle is ’n eeu later gevolg deur die Kaldu, ’n groep wat later as die Galdeërs of Chaldeërs bekend geword het. Die Hebreeuse Bybel gebruik die term כשדים (Kaśdim). Dit word in die ou vertaling van die Afrikaanse Bybel as "Chaldeërs" vertaal en in die nuwe vertaling as "Galdeërs". Daar is egter onsekerheid of die Kaśdim in werklikheid Galdeërs beteken. Hierdie migrasie het nie Assirië in die noorde geraak nie omdat hulle die migrante afgeweer het.
Die streek waar die Galdeërs hulle gevestig het, was in die verre suidoostelike deel van Babilonië, hoofsaaklik aan die regteroewer van die Eufraat. Hoewel die naam Galdea later vir ’n kort ruk na die hele Suid-Mesopotamië verwys het, het die eintlike Galdea net bestaan uit die vlakte in die verre suidooste, sowat 640 km lank en 160 km breed.
Bolandse nooi'ntjie
Afrikaanse woorde
[Refrein] Bolandse nooi'ntjie, stil is die nag! Kom in my drome, o liefste, ek wag! Kom in my drome, o liefste, ek wag!"
Engelse woorde
"Beautiful dreamer, wake unto me, Starlight and dewdrops are waiting for thee; Sounds of the rude world, heard in the day, Lull'd by the moonlight have all passed away! Beautiful dreamer, queen of my song, List while I woo thee with soft melody; Gone are the cares of life's busy throng, Beautiful dreamer, awake unto me! Beautiful dreamer, awake unto me!
Beautiful dreamer, out on the sea, Mermaids are chanting the wild lorelei; Over the streamlet vapors are borne, Waiting to fade at the bright coming morn. Beautiful dreamer, beam on my heart, Even as the morn on the streamlet and sea; Then will all clouds of sorrow depart, Beautiful dreamer, awake unto me! Beautiful dreamer, awake unto me!"
Die Ander Rusland
Eksterne skakels
Hierdie artikel is vertaal uit die Engelse Wikipedia
Dwergarend
Teling
Dwergarende lê 1–2 eiers in 'n nes wat van stokke gebou is en met groen blare in 'n boom of op 'n krans uitgevoer is, of hy neem die ongebruikte nes van 'n ander groot voël soos 'n swart vlieër of grys reier oor. Die wyfie broei die eier vir ongeveer 45 dae en word deur die mannetjie gevoer, nadat sy uitgebroei het, bewaak sy die nes en die kleintjies terwyl die mannetjie al die kos verskaf. Die kuiken vlug na 70–75 dae. Dwergarende is monogaam en voer hofmakery rituele van gesofistikeerde vlugdemonstrasies uit.
Suikerbossie
Woorde
Dan loop ons so onderdeur die maan, dan loop ons so onderdeur die maan, dan loop ons so onderdeur die maan-- ek en my Suikerbossie saam!
Logiese positivisme
Kenmerke
Volgens die logiese positiviste moet sinvolle wetenskaplike uitsprake gebaseer word op:
Piëmont
Intensiewe landbou word ook in die heuwellandskappe van Monferrato en Langhe suid van die Porivier beoefen, terwyl die voetheuwels van die Alpe met twee bekende mere, Lago Maggiore en Lago d'Orta, vir toerisme ontsluit is.
NG gemeente Coligny
duimnael|regs|170px|Ds. [[Harold Botha|H.C. Botha, leraar van 1943 tot 1948.]]
Nasionaal-Bolsjewistiese Party
Die NBP verkondig die skepping van ’n ryk wat deur Rusland oorheers word en wat die hele Europa en Noord- en Sentraal-Asië insluit. Dit is sterk gekant teen die VSA se buitelandse beleid en glo ’n Eurasiese ryk sal ’n noodsaaklike teenwig skep vir kapitalistiese wêreldoorheersing.
Deutsche Bahn
Die Duitse spoorwegnet het tans 'n lengte van 33 890 kilometer. Die DB het 290 200 werknemers in diens.
Tweede Libiese Burgeroorlog
In Desember 2015 is die Libiese politieke ooreenkoms (LPO) onderteken na lang samesprekings in Skhirat. Die LPO was die resultaat van uitgerekte onderhandelinge tussen mededingende politieke kampe in Tripoli, Tobroek en elders, wat ooreengekom het om te verenig as die Regering van Nasionale Akkoord (Government of National Accord - GNA). Op 30 Maart 2016 het Fayez Sarraj, die hoof van die GNA, in Tripoli aangekom en daarvandaan begin werk ondanks teenkanting van GNC. Alhoewel die Regering van Nasionale Akkoord tans die enigste internasionaal-erkende regering in die land is, bly die gesag daarvan nie erken deur die Huis van Verteenwoordigers (HoR) nie, aangesien daar nog nie ooreengekom is oor spesifieke besonderhede wat vir albei kante aanvaarbaar is nie, veral met betrekking tot die toekoms van Haftar.
Groot-Colombia
Kort daarna het die krake begin wys en die verskillende streke teen mekaar begin wedywer. Bolívar het van 'n verenigde Suid-Amerika gedroom, maar die ander leiers het nie sy droom gedeel nie. Hulle het gereken dat die verskillende streke nie volkome onafhanklik kan wees as hulle nie as selfstandige nasies kan funksioneer nie. In 1827 was die onderlinge wedywering so groot dat die federasie de facto as gevalle beskou kon word. In 1828 tree Bolívar teleurgesteld as president uit.
Kleur
Kleurvorming
Lig word verstrooi deur klein partikels soos stofdeeltjies, yskristalletjies en klein waterdruppels. Die mate van verstrooiing hang af van die golflengte en partikelgrootte. In die atmosfeer word blou en violet lig die meeste verstrooi en daarom lyk die hemel dan ook blou. Omdat 'n groot gedeelte van die blou lig verstrooi word, lyk die lig direk van die son af self geelrooi, veral tydens sonsopkoms of sonsondergang. Fosforessensie vind plaas waar fig van 'n bepaalde golflengte geabsorbeer maar dan weer met 'n ander golflengte uitgestraal word. Om redes van energie volg dit dat die uitgestraalde lig altyd 'n langer golflengte (laer energie) moet hê as die invallende lig. Hierdie verskynsel word veral waargeneem wanheer ultraviolet lig op voorwerpe val.
R36 (Suid-Afrika)
Limpopo
Die R71 sluit aan by die R36 en hulle deel een pad suidwaarts die stad in, en kruis die Groot-Letabarivier langs die Tzaneendam, tot by die afrit met die R528-pad, waar die R71 die pad ooswaarts word, terwyl die R36 aanhou as die suidelike pad. Direk na hierdie wisselaar draai die R36 ooswaarts, draai regs by die kruising in Boundarystraat, dan regs deur die Danie Joubertstraat-aansluiting, om ooswaarts te gaan.
Clathria levii
Clathria levii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Toringkerk
Die lidmaattal was in 1990 meer as 1 800, maar in 2007 1 300, weens veranderde vestigingspatrone op die dorp. Teen 2014 het dit verder gedaal tot 1 181.
Tulpstoel
Ontwerp en konstruksie
'n Patent vir die Tulpstoel is in 1960 aan Saarinen toegeken.
Projek Cybersyn
In 1971 is 'n aangepaste weergawe van die Tulpstoel vir die ontwerp van Projek Cybersyn gebruik.
U1.27
U1.27 (ook bekend as die Huge Large Quasar Group of Huge-LQG) bestaan uit 73 kwasars en is 4 miljard ligjare breed. Dit is die grootste en swaarste bekende struktuur in die waarneembare heelal. Dit is in November 2012 ontdek deur ’n span onder leiding van dr. Roger G. Clowes van die Universiteit van Sentraal-Lancashire. Die sterrekundiges het data van die Digitale Sloan-lugopname gebruik.
U1.27 is sowat 2 miljard ligjare van die Clowes-Campusano LQG (U1.28), ’n groep van 34 kwasars wat in 1991 ontdek is.
Swjatoslaf II van Kiëf
Drie jaar later is die Izbornik Swjatoslawa op sy versoek saamgestel. Dit is een van die oudste Oud-Oos-Slawiese tekste en is ’n versameling artikels oor grammatika, logika, poësie, raaisels en kerklike tekste. Die boek bevat ’n miniatuur van Swajatoslaf self, saam met sy tweede vrou, Oda, en sy seuns.
Tallinn
Sakrale boukuns: kloosters
Monnike van die Dominikaanse Orde het hulle reeds kort ná die bou van die Deense kasteel op die Domkerkberg gevestig, maar is later weens geskille met die biskop uit die stad verdryf. Eers in die middel van die 13de eeu het 'n nuwe klooster op 'n oop terrein naby die hawe ontstaan. In die 14de eeu het dit deel van Reval (Tallinn) se versterkings geword. Die Dominikaanse Sint Katharinaklooster was destyds een van die grootste sakrale geboue in die Baltiese lande, terwyl die klooster se Katharinakerk met 'n vloeroppervlak van 1 100 vierkante meter selfs as die grootste kerkgebou van die bedelorde in Noord-Europa bekend gestaan het. Lede van plaaslike gildes en ridderskappe het oor eeue heen skenkings uit hul bestorwe boedel en ander donasies aan die Dominikaanse klooster en sy skool gemaak. Die Groot Gilde en die Gilde van Swartkoppe ('n vereniging van ongetroude Duitse koopmans) het net soos ander plaaslike verenigings oor hul eie altare in die kloosterkerk beskik.
In die onstuimige tye van die Reformasie is groot skade aan die Dominikaanse klooster berokken - so is byvoorbeeld baie kunswerke as reaksie op die orde se Katolieke propaganda in die beeldestormloop van 1524 vernietig. In enkele gevalle is altare juis deur dié mense vernietig wat vroeër nog skenkings daarvoor gemaak het. Die Dominikaanse monnike, na wie in Protestantse propaganda dikwels as "Honde van die Here" (afgelei van die Latynse Domini canes) verwys is, is in 1525 uit Reval verdryf en hul kerk aan die plaaslike Estniese Lutherse gemeente oorgedra. Nadat die voormalige klooster in 1531 deur 'n brand verwoes is, is Dominikaanse monnike van brandstigting beskuldig.
Verwysings
<div style="margin:0;margin-top: 10px; padding: 10px; font-size:9pt; border: 1px solid #333333; line-height: 85%;">
Marietjie, Maraia, Maryne
"Marietjie, Maraia, Maryne" is die Afrikaanse weergawe van die Duitse liedjie "Die Lore am Tore", wat weer ’n vertaling is van die Engelse "The Pretty Sally – of the girls that are so smart". Dit is as lied 119 in die FAK-sangbundel opgeneem. Die Afrikaanse woorde is deur Eitemal geskryf.
Geskiedenis
Die liedjie se Duitse woorde is in 1797 deur Heinrich Christian Boie geskryf na aanleiding van die Engelse weergawe, "The Pretty Sally – of the girls that are so smart", deur Henry Carey (1715). Die woorde is egter eers ná 1843 op die huidige melodie van ’n anonieme komponis gesing.
Mianyang
Mianyang (Chinees: 绵阳) is 'n stad in die Chinese provinsie Sichuan met 'n bevolking van 4 613 862 in 2010. Die stad is in die suidweste van China, suid van die Yangtze geleë. Mianyang grens in die noordooste aan Guangyuan, in die ooste aan Nanchong, in die suide aan Suining en in die suidweste aan Deyang. Op 12 Mei 2008 is die stad deur 'n sterk aardbewing geskud, maar is nie ernstig beskadig nie.
Ruitverwysing
Soorte
'n Ruitverwysing plaas 'n unieke vierkantige area op die kaart. Die akkuraatheid van die ligging wissel, byvoorbeeld 'n eenvoudige stadsplan kan 'n eenvoudige ruitstelsel met enkele letters vir oosterafstande en enkelgetalle vir noorderafstande gebruik. 'n Ruitverwysing in hierdie stelsel, soos 'H3 ', plaas 'n spesifieke vierkant eerder as 'n enkele punt.
Pous Clemens VI
Die Swart Dood
Die algemene opinie het die Jode blameer vir die epidemie en Jode -vervolging het oral in Europa plaasgevind. Clement het twee bulle uitgereik, een op 6 Julie 1348 wat die geweld veroordeel het en gesê het dat mense wat die Jode aanspreeklik hou, na die “leuenaar, die Duiwel” luister. Hy het priesters opdrag gegee om Jode te beskerm, maar dit het min invloed gehad. Ook het hy die optrede van die flagellante wat deur die hele Europa getrek het sterk veroordeel.
Industriële Revolusie
Algehele begrip
Wanneer daar in ’n breë sin na die "Industriële Revolusie" verwys word, is dit gerieflik om dit in ’n aantal eras in te deel. Die datums is by benadering, en verskeie van die tydvakke oorvleuel mekaar. Elk is genoem na die vernaamste soort brandstof, produk of kragbron wat dit gekenmerk het of nog steeds kenmerk.
Yster en steenkool
Die nuwe tekstielmasjiene en die stoomenjin het sterker metaal nodig gehad. In 1783 het Peter Onions en Henry Cort met ’n proses vorendag gekom waarin die meeste van die koolstof verwyder en smeeyster geskep is - ’n metaal wat sterk sowel as vormbaar is. Die gebruik van yster het vinnig toegeneem en daarmee saam die vraag na steenkool waarvan kooks gemaak word.
Politieke en maatskaplike veranderings
Die stryd om algemene stemreg het ook voortgeduur totdat dit tot byna alle volwasse getroude mans uitgebrei is. Engeland het as regstreekse gevolg van die Industriële Revolusie in 1884 ’n demokratiese land geword, want toe het die meerderheid vir die eerste keer ’n aandeel in die landsbestuur gekry.
Kranspoort
Kranspoort is 'n dorp in die Makhado Plaaslike Munisipaliteit in Limpopo, Suid-Afrika.
Kranspoort was 'n sendingstasie van die Nederduitse Gereformeerde Kerk sedert die vroeë 1900s.
Donna Anderson
Donna Anderson (gebore 5 September 1939) is 'n Amerikaanse aktrise. Sy is bekend vir haar rolle in die rolprente On the Beach (1959) en Inherit the Wind (1960), en in die televisiereekse The Incredible Hulk (1978) en The A-Team (1983).
Waterval, Limpopo
Volgens die middel-2015 bevolkingstatistieke (Stats SA), het dit 'n bevolking van 9 000 mense gehad en is deel van Njhakanjhaka Tradisionele Owerheid of Elim/Shirley Tradisionele Owerheid, met 'n gesamentlike bevolking van meer as 22 000 inwoners.
Assegaai (boom)
Hierdie boom is die enigste spesie van die genus Curtisia. Die dentata ("getand") in die Latynse naam verwys na die kenmerkende tande op die blare van die assegaai. Die hout van die boom is in vroeër jare gebruik in die konstruksie van ossewaens.
Palouse
Washington
Geologie
Die Palouse-streek se unieke topografie is miljoene jare gelede gevorm. Tans is die Palouse teen die oostelike rand van die Columbiarivierplato geleë - tussen die Rotsgebergte in die ooste en die Kaskadebergreeks in die weste. Die plato rus op basaltlae wat oor 'n lang tydperk, tussen 6 en 17 miljoen jaar gelede, gevorm is en as Columbia River Basalts bekend staan. Hulle het oorsprong in 'n reeks lawastrome wat teen 'n spoed van tussen twintig en dertig myl per uur beweeg en dele van die huidige deelstate Washington, Oregon en Idaho bedek het.
Jeff Sessions
Sessions was 'n vroeë ondersteuner van Donald Trump se presidensiële veldtog van 2016, en word deur Trump vir die pos van federale minister van justisie genomineer. Sy nominasie word op 8 Februarie 2017 in 'n stemming van 52–47 in die federale senaat bevestig, en hy word op 9 Februarie 2017 ingesweer. Tydens die bevestigingsverhore vir sy nominasie as federale minister van justisie het Sessions onder eed verklaar dat hy nie tydens die presidensiële veldtog van 2016 kontak met Russiese amptenare gehad het nie en dat hy van enige kontak tussen die Trump-veldtog en Russiese amptenare onbewus was. Nuusberigte onthul egter in Maart 2017 dat Sessions twee keer in 2016 met die Russiese ambassadeur Sergei Kisliak ontmoet het. Sessions het hom gevolglik uit enige ondersoeke na Russiese inmenging in die Amerikaanse presidentsverkiesings van 2016 onttrek, terwyl sommige Demokratiese wetmakers sy bedanking versoek het. In getuienis voor die intelligensiekomitee van die huis van afgevaardigdes in November 2017 het Carter Page verklaar dat hy Sessions van sy kontak met amptenare van die Kremlin in Julie 2016 ingelig het, wat Sessions se vroeëre ontkennings weerspreek.
Wsewolod I van Kiëf
Ná die dood van sy broer Swjatoslaf sou Wsewolod die troon bestyg, maar hy het dit afgestaan aan sy ouer broer, Isjaslaf. Toe dié twee jaar later sterf, het Wsewolod grootprins van Kiëf geword.
Kinders
Wsewolod het by sy eerste vrou een kind gehad: By sy tweede vrou het hy vyf kinders gehad:
Gemma Whelan
Gemma Whelan (gebore 23 April 1981) is 'n Engelse aktrise. Sy is bekend vir haar rolle in die rolprente The Wolfman (2010) en Gulliver's Travels (2010), en in die televisiereeks Game of Thrones (2011).
Ewigdurende beweging
duimnael|[[Villard de Honnecourt se Ewigdurende Masjien (ongeveer 1230)]] duimnael|[[Robert Boyle se self-vloeiende fles sou selfvullend blyk te wees]] Ewigdurende beweging (in Engels is dit "perpetual motion" of 'n "perpetual machine") is 'n eienskap van 'n voorgestelde meganiese stelsel wat sodanig gekonstrueer is dat dit, sodra dit aan die gang gesit is, vir altyd sal aanhou beweeg sonder enige eksterne energiebron. Vir ewigdurende beweging om plaas te vind moet 'n stelsel 100% effektief wees. Wanneer die stelsel aan die gang gesit word sal alle energie binne die stelsel herwin word om verdere beweging te veroorsaak. Oor die algemeen word ware ewigdurende beweging as onmoontlik beskou omdat dit óf die eerste óf die tweede wet van Termodinamika verbreek.
Palmietfontein Lughawe
Palmietfontein Lughawe, in die Germiston-distrik, was vir 'n kort tydperk na die Tweede Wêreldoorlog as Johannesburg, Suid-Afrika, se lughawe gebruik.
Geskiedenis
Die SAL se eerste interkontinentale vlug is op 10 November 1945 onderneem. Die roete was Palmietfontein-Nairobi-Kartoem-Kaïro-Castel Benito-Hurn (Bournemouth). Die vlug het drie dae geduur, met oornagverblyf in Nairobi en Kaïro. Die vliegtyd was meer as 33 uur. Nog 'n rekordprestasie was Qantas se vlug van Sydney oor Perth, Kokoseilande, Mauritius na Palmietfontein. Die vlugtyd was net onder 42 uur. Die eerste straleraangedrewe passasiersvlug was BOAC se de Havilland Comet wat op 3 Mei 1952 op Palmietfontein geland het.
NG gemeente Delareyville
Stigting
Die Herv. of Geref. gemeente Delarey is op 20 September 1912 in 'n privaat woning op Barberspan, wat aan “de broeder H. Lemmer" behoort het, gestig. Die dorpie wat as sentrale kerkplek moes dien, het die naam Salt Waters gedra. Op 6 Junie 1914 besluit die kerkraad: “Dat een verzoek . . . gezonden worden aan het Gouverment vragende om de naam ‘Salt Waters' veranderd te krijgen na ‘De la Rey’." Hierdie verandering van naam is deur die regering toegestaan. Die eerste vergaderplek van die gemeente was 'n sinkgeboutjie met 'n seildak. Dit is later verander in die kerksaal wat 25 jaar lank as kerkgebou diens gedoen het.
May Pen
May Pen is 'n stad in die suide van Jamaika geleë op Jamaika se langste rivier, die Rio Minho. Die bevolking tref 61 548 op die 2011 sensus, toenemend van 59 550 in 2001.
Matsavana
Die Matsavana is 'n kort sytak van die Saringwarivier in  Mpumalanga in Suid-Afrika.
NG gemeente Eerste Vesting
Die gemeente is in 1957 van Potchefstroom-Noord afgestig. Die kerkgebou is geleë in Staakvuurlaan, Militêre Basis, Potchefstroom. In 2013 was die leraar ds. J.J. Jordaan. Daar was in daardie jaar 48 doop- en 153 belydende lidmate. Die gemeente is omstreeks 2020 by die moedergemeente ingelyf. In die laaste jaar wat die gemeente in die NG Kerk se jaarboek gelys is, 2020, was hier 51 belydende en 15 dooplidmate.
Clathria microjoanna
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Gladiolus aequinoctialis
Gladiolus aequinoctialis is 'n meerjarige plant en geofiet wat tot die genus Gladiolus behoort. Die plant is inheems aan die Golf van Guinee-eilande, Guinee, Ivoorkus, Kameroen en Sierra Leone.
’n Saak van geloof
Hoofrolspelers
en andere.
Mary Anderson (aktrise, gebore 1918)
Mary Anderson (3 April 1918 – 6 April 2014) was 'n Amerikaanse aktrise. Sy was bekend vir haar rolle in die rolprente Gone with the Wind (1939), Henry and Dizzy (1942), Lifeboat (1944), en To Each His Own (1946).
Wêreldmoedertaaldag
Wêreldmoedertaaldag het ontstaan as internasionale erkenning van Taalbewegingsdag, wat sedert 1952 in Bangladesj (voorheen bekend as Oos-Pakistan) herdenk is toe ’n aantal studente, insluitend studente van die Universiteit van Dhaka doodgemaak is deur Pakistanse polisie in Dhaka gedurende die proteste van die Bengaalse Taalbeweging.
Sean Mathias
Sean Mathias (gebore 14 Maart 1956) is 'n Britse akteur, regisseur, en skrywer. Hy is bekend vir sy rolle in die rolprente A Bridge Too Far (1977), The Lost Language of Cranes (1991), Bent (1997), en Somewhat Dead.
Russiese Verre Ooste
Geskiedenis
Tot in 2000 het die Russiese Verre Ooste nie spesifieke grense gehad nie. Die naam "Siberië en die Verre Ooste" (Сибирь и Дальний Восток; Sibir i Dalni Wostok) is dikwels in Russies gebruik vir die Russiese gebiede oos van die Oeralgebergte sonder om ’n spesifieke onderskeid tussen die twee streke te tref. Die "Verre Ooste" was net ’n vae term.
In 2000 is Rusland se federale deelgebiede in groter federale distrikte ingedeel en die Verre Oosterse Federale Distrik is gestig. Dit bestaan uit die Amoer-oblast, outonome okroeg Tsjoekotka, Joodse Outonome Oblast, Kamtsjatka-krai, Chabarofsk-krai, Magadan-oblast, Primorski-krai, Republiek van Sacha (Jakoetië) en Sachalin-oblast. Sedert 2000 verwys die naam "Verre Ooste" meestal na die federale distrik, maar dit word dikwels ook in ’n breër sin gebruik.
Roggeveld
Die eerste trekboere het hulle vroeg in die 18de eeu in dié gebied kom vestig en dit na ’n soort wilde rog, Secale africanum, genoem. In ’n stadium is dié soort gras ernstig bedreig, maar danksy die weikampstelsel en grondbewaring is dit in oorvloed hervestig. Die gemiddelde reënval is 250 mm per jaar, maar op sommige plekke 330 tot 500 mm. Die winters is bitter koud.
Pak Kret
Pak Kret (Thai: ปากเกร็ด) is 'n stad in Thailand met 'n bevolking van 178 907. Die stad is naby die hoofstad Bangkok en die Golf van Thailand geleë.
R40 (Suid-Afrika)
Nelspruit
Die R40 gaan Nelspruit (Mbombela; hoofstad van Mpumalanga) binne as Madibarylaan. Dit bereik 'n kruising met die hoofstraat van Mbombela (R104 Samora Machelrylaan) wes van die SSK voor dit oor die Krokodilrivier gaan. Onmiddellik hierna ontmoet die R40 die suidelike eindpunt van die R37-roete voordat dit onderdeur die Mbombela Noordelike verbypad (N4 Nasionale Roete) gaan en Mbombela na die noordooste verlaat.
Gerard Bhengu
Beknopte biografie
Gerard Bhengu is op 6 September 1910 by die Mariannhill-sendingstasie in Centecow, Natal gebore. Hy is aan die Rooms-Katolieke sendingskool van Esibomvwini in Centecow onderrig, waar sy talent ontdek is.
Adiabene
Sy heersers het hulle in die 1ste eeu n.C. tot die Judaïsme bekeer. Koningin Helena (in Joodse bronne bekend as Heleni HaMalka) het na Jerusalem getrek waar sy paleise vir haar en haar seuns, Izates bar Monobaz en Monobaz II, laat bou het. Volgens die Talmoed het beide Helena en Monobaz groot bedrae aan die Tempel van Jerusalem geskenk.
Geskiedenis
Ondanks die verowering van Partië deur die Sassanidiese Ryk in 224 het die feodale dinastieë lojaal aan die Parte gebly en die Sassaniede se inval van Adiabene teengestaan. As gevolg hiervan en van godsdienstige verskille is Adiabene nooit as ’n integrale deel van Iran beskou nie, al is dit eeue lank deur die Sassaniede beheer.
Veranderlike ster
Interpretasie van waarnemings
Sowat twee derdes van veranderlike sterre blyk pulserend te wees. In die 1930's het die sterrekundige Arthur Eddington bewys die wiskundige vergelykings wat die binnekant van ’n ster beskryf, kan lei tot onstabiliteit wat veroorsaak dat die ster pulseer. Die algemeenste soort onstabiliteit hou verband met skommelings in die mate van ionisasie in die buitenste konveksielae van die ster.
Sonagtige skommelings
Die son ondervind helderheidskommelings met ’n lae omvang in ’n groot aantal modusse met ’n periode van sowat 5 minute. Dié skommelings is stogasties en word veroorsaak deur konveksie in sy buitenste lae. Die term "sonagtige skommelings" word gebruik om skommelings in ander sterre te beskryf wat op dieselfde manier opgewek word en dit is een van die hoofnavorsingsvelde van asteroseismologie.
Protosterre
Die woord "Orion-veranderlike" was ’n nuttige, allesomvattende term, maar word nou al hoe minder gebruik. Om historiese redes gebruik die GCVS dit steeds. Sterrekundiges onderskei egter deesdae tussen dié soort sterre met meer spesifieke name soos "klassieke T Tauri"- of "UX Orionis"-sterre na aanleiding van hul fisiese verskille.
Novas
Novas word geklassifiseer as vinnig, stadig of baie stadig na gelang van die ligkurwe. In die onlangse geskiedenis was Nova Cygni 1975 die helderste nova, met ’n magnitude van 2.
Algol-veranderlikes
Dié sterre ondergaan verduisterings met een of twee minimums wat afgewissel word deur periodes van byna konstante lig. Die prototipe van die klas is Algol in die sterrebeeld Perseus.
Maviljan B
Maviljan B is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.